Read in English . #Malta #ambient #maltatourism #kunsil #Minister tal Ambjent #Verdala Posted by George Ebejer on Sunday, August 23, 2020 Grawnd ġdid mistenni jinbena fiż-żona Fuq Verdala ta' Bormla sal-aħħar tas-sena 2021 – skont l-aħħar stimi tal-gvern. Però din l-ispiża setgħet ġiet evitata kieku l-grawnd l-antik – li bilkemm ilu għaxar snin – inżamm fi stat tajjeb. Il-grawnd iġib l-isem ta' Ġnien Delceppo, u jinsab maġenb il-barracks ta' Fort Verdala, li jservu bħala housing soċjali. Fl-2003, is-sindku ta' Bormla Joseph Scerri ppreżenta applikazzjoni biex tiġi rriabilitata ż-żona, u l-permess ingħata sentejn wara. Il-proġett tlesta sal-2008, u l-Verdala Playing Fields ġew imsemmija għal Peppi Delceppo, ikona tas-St George's FC li kien miet fl-2006. Il-kumpless il-ġdid kien jikkonsisti f'żewġ pictches tal-5-a-side u uffiċini li ġew mibdula fi snack bar, bl-amministrazzjoni tas-sit fdata lill-privat. Però ix-xogħol ta' manteniment li s-sit kellu bżonn ma kienx qed isir, u fl-2016, kif kien irraporta Newsbook.com.mt , Ġnien Delceppo kien diġà sar miżbla, biż-żibel u s-siringi jieħdu post il-ballun. Ritratti: Siringi minflok tfal u ballun F'video reċenti mir-residenti Bormliż George Ebejer, jidher li s-sitwazzjoni marret mill-ħażin għall-agħar f'dawn l-aħħar erbgħa snin. It-turf artifiċjali insteraq u l-ammont ta' żibel żdied, partikolarment ġo l-isnack bar – fejn Ebejer m'azzardax jidħol. "Għaddew erba' snin, u dawn iż-żewġ grawnds mhux talli abbandunati talli ġew diżastrużi," jispjega Ebejer. Fil-video tiegħu, Ebejer jipproponi li l-aċċess għas-sit għandu jingħalaq sakemm is-sit jitranġa. Grawnd ġdid mistenni fl-2021 Filfatt, il-kunsill ippreżenta applikazzjoni għall-iżvilupp fl-2018, fejn jipproponi t-tisbiħ ta' Ġnien Delceppo billi jkun hemm "grawnd ġdid multi-purpose, tagħmir tal-logħob, ristwr, tibdil taċ-ċnut eżiżtenti, it-tqegħid ta' mwejjed u siġġijiet u xogħol ta' manteniment fis-snack bar." Il-permess ingħata f'Jannar tal-2019, u tlett xhur wara, is-sit ġie mgħoddi lill-kunsill mill-gvern. F'risposta għall-mistoqsija parlamentari tad-deputat tad-distrett Carm Mifsud Bonnici, il-Ministru José Herrera confirmed that the aim is to complete the project by the end of 2021. F'dan il-kuntest, Newsbook.com.mt bagħat numru ta' mistoqsijiet lis-sindku preżenti, Alison Zerafa Civelli, fuq il-proġett, imma ma kien hemm l-ebda risposta. Però l-aktar mistoqsija importanti għandha tkun kemmxejn ovvja: se jinżamm fi stat tajjeb din id-darba? .td_uid_3_5f75c11a53ddd_rand.td-a-rec-img{text-align:left}.td_uid_3_5f75c11a53ddd_rand.td-a-rec-img img{margin:0 auto 0 0}